**לורן, נסיך בלגיה** (בצרפתית: **Laurent Benoît Baudouin Marie de Belgique**; נולד ב-19 באוקטובר 1963), הוא בנו של מלך בלגיה לשעבר, אלברט השני, ואחיו של פיליפ, מלך הבלגים הנוכחי.

ביוגרפיה
--------

לורן נולד ב-19 באוקטובר 1963 בטירת בלוודר (Kasteel Belvédère) השוכנת בפרבר של העיר בריסל ומשמשת כאחד מהמעונות הרשמיים של משפחת המלוכה הבלגית, לאלברט, נסיך לייז' ופאולה, נסיכת לייז'. בעת לידתו היה לורן השלישי בסדר הירושה של הכתר הבלגי, אולם בשנת 1991 תוקן החוק של ההעדפה הגברית, ואחותו אסטריד, נסיכת בלגיה נהייתה קודמת לו בסדר הירושה. כיום (2018) לורן הוא השנים עשר בסדר הירושה.

בדצמבר 2006 שמו של לורן הופיע בשערורייה של שחיתות בה הוצאו כספים של הצי הבלגי על ביתו בטרוורן. אף כי החוקרים הכחישו כי לורן היה מעורב אישית, חלק מהנאשמים האשימו את לורן בעיתונות שאף הוא מעורב בפרשייה. ב-5 בינואר 2007 נודע כי המלך אלברט השני חתם על צו מלכותי, שמאפשר לנסיך לורן להיות מוזמן כעד במשפט השחיתות אשר היה אמור להתחיל ב-8 בינואר. במהלך ליל ה-8 בינואר, נחקר הנסיך לורן על ידי המשטרה הפדרלית, ולמחרת הופיע בבית המשפט, שם העיד כי לא היה לו סיבה להאמין שמימון השיפוץ שלו עלול להיות בלתי חוקי. ישנם הטוענים כי התקשורת והעיתונות הבלגית מנפחים כל פרשייה הקשורה לבית המלוכה, ומחפשים אך את חסרונות בני המשפחה, במקום להתמקד בדברים היפים של המשפחה.

במרץ 2011 ביקר לורן ברפובליקה הדמוקרטית של קונגו ללא קבלת אישור; המטרה המדווחת של הביקור הייתה לקדם מודעות לכריתת יערות. כתוצאה מכך, ב-9 באפריל הוא קיבל את התנאים שקבע ראש ממשלת בלגיה, איב לטרמה, בנוגע לפעילותו העתידית, משום שאם לא כן, עניין הקצבה השנתית שלו הייתה מוטלת בספק.

במרץ 2014 אושפז לורן עקב דלקת ריאות ודיכאון, וב-25 במרץ הוכנס לתרדמת רפואית, ממנה התעורר כעבור יומיים, ובמהלך אפריל אותה שנה הוא התאושש ושוחרר מבית החולים.

משפחתו
------

ב-12 באפריל 2003 התחתן לורן בבריסל עם קלייר לואיז קומבז, ונולדו להם שלושה ילדים:

* לואיז, נסיכת בלגיה (נולדה ב-6 בפברואר 2004)
* ניקולא, נסיך בלגיה (נולד ב-13 בדצמבר 2005)
* אימריק, נסיך בלגיה (נולד ב-13 בדצמבר 2005)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| אלברט הראשון, מלך הבלגים |   | אליזבת מבוואריה, מלכת הבלגים |   | הנסיך קרל, דוכס וסטריֶטלנד |   | אינגבורג, נסיכת דנמרק |   | הנסיך רופו מקלבריה, הדוכס החמישי של לומברדה |   | לאורה מוסלמן דו שנוי |   | אוגוסטו גאצלי, רוזן רוסאנה די סבסטיאנו |   | מריה כריסטינה די ריניון |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | לאופולד השלישי, מלך הבלגים |   |   |   |   |   | אסטריד משוודיה, מלכת הבלגים |   |   |   |   |   | הנסיך רופו מקלבריה, הדוכס השישי של לומברדה |   |   |   |   |   | לואיזה גאצלי |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | אלברט השני, מלך הבלגים |   |   |   |   |   |   |   |   |   |   |   |   |   | פאולה, מלכת הבלגים |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **לורן, נסיך בלגיה** |
|

קישורים חיצוניים
----------------

ויקישיתוף מדיה וקבצים בנושא **לורן, נסיך בלגיה** בוויקישיתוף
* האתר הרשמי של בית המלוכה הבלגי - הנסיך לורן

|  |  |
| --- | --- |
| בקרת זהויות עריכת הנתון בוויקינתונים | 
* GND: 1044539194
* ISNI: 0000 0003 9859 016X
* LCCN: n97122844
* NTA: 149220863
* SUDOC: 057482861
* VIAF: 212002339
* WorldCat: lccn-n97122844

 |